Komission direktiivi 93/9/ETY, annettu 15 päivänä maaliskuuta 1993, elintarvikkeiden kanssa kosketuksiin joutuvista muovisista tarvikkeista annetun direktiivin 90/128/ETY muuttamisesta



Virallinen lehti nro L 090 , 14/04/1993 s. 0026 - 0032

Suomenk. erityispainos Alue 13 Nide 24 s. 0020

Ruotsink. erityispainos Alue 13 Nide 24 s. 0020



KOMISSION DIREKTIIVI 93/9/ETY, annettu 15 päivänä maaliskuuta 1993, elintarvikkeiden kanssa kosketuksiin joutuvista muovisista tarvikkeista annetun direktiivin 90/128/ETY muuttamisesta EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon elintarvikkeiden kanssa kosketuksiin joutuvia tarvikkeita koskevan jäsenvaltioiden lainsäädännön lähentämisestä 21 päivänä joulukuuta 1988 annetun neuvoston direktiivin 89/109/ETY(1) ja erityisesti sen 3 artiklan, sekä katsoo, että tällä direktiivillä säädettävät yhteisön toimenpiteet eivät ole ainoastaan tarpeellisia vaan myös välttämättömiä sisämarkkinoiden tavoitteiden saavuttamiseksi; jäsenvaltiot eivät voi yksin saavuttaa näitä tavoitteita; niiden toteuttamisesta yhteisön tasolla säädetään jo direktiivissä 89/109/ETY, komission direktiivissä 90/128/ETY(2), sellaisena kuin se on muutettuna direktiivillä 92/39/ETY(3), ja erityisesti sen 3 artiklan 4 kohdassa säädetään liitteen II ja erityisesti B jak-son muuttamisesta, käytettävissä olevan tiedon perusteella tietyt kansallisella tasolla väliaikaisesti hyväksytyt aineet voidaan ottaa yhteisön luetteloon mutta toiset on ehdottomasti kiellettävä, tietyt kansallisella tasolla väliaikaisesti hyväksytyt aineet voivat olla edelleen tietyn ajan sallittuja, koska elintarvikealan tiedekomitean pyytämät tiedot eivät ole vielä käytettävissä, mutta tarvittavat tutkimukset ovat käynnissä tai niitä suunnitellaan, direktiivin 90/128/ETY säätämisen jälkeen muista aineista on tehty käyttöpyyntöjä ja toimitetun teknisen tiedon perusteella niiden ottaminen yhteisön luetteloon sallitaan, tiettyjen aineiden osalta jo olemassa olevia rajoituksia olisi käytettävissä olevan tiedon mukaisesti muutettava, on tarpeen sallia käyttää edelleen tiettyjä selvästi määriteltyjä aineita, jotka korvaavat huonosti määritellyt ja nyt poistettavat yleiset käsitteet, kunnes päätös niiden ottamisesta yhteisön luetteloon tehdään, ja tässä direktiivissä säädetyt toimenpiteet ovat pysyvän elintarvikekomitean lausunnon mukaiset, ON ANTANUT TÄMÄN DIREKTIIVIN: 1 artikla Muutetaan direktiivi 90/128/ETY seuraavasti: 1) Lisätään 5 artiklaan 3 kohta seuraavasti: "3 Edellä 1 kohdassa tarkoitettujen erityisten siirtymien raja-arvojen tarkastaminen ei ole pakollista, jos voidaan osoittaa, että tarvikkeessa olevan aineen jäämän täydellinen siirtymä ei voi ylittää erityisen siirtymän raja-arvoa." 2) Muutetaan liite II seuraavasti: a) 8 kohta: - lisätään tekstin "QM(T) = aineen jäämän enimmäismäärä tarvikkeessa ilmaistuna mainitun ryhmän, aineen tai aineiden kokonaismääränä" jälkeen seuraava teksti: "Tässä direktiivissä tarkoitetaan 'QM(T):llä`, että aineen jäämän enimmäismäärä tarvikkeessa olisi määritettävä validoidulla analyysimenetelmällä tietyllä raja-arvolla. Jos tällaista menetelmää ei vielä ole, voidaan käyttää analyysimenetelmää, jossa on tarvittavat suoritusarvot tietyllä raja-arvolla, kunnes validoitu menetelmä kehitetään." - lisätään tekstin "SML(T) = erityinen siirtymän raja-arvo elintarvikkeessa tai simulantissa ilmaistuna mainitun ryhmän, aineen tai aineiden kokonaismääränä" jälkeen seuraava teksti: "Tässä direktiivissä tarkoitetaan 'SML(T):llä`, että aineen erityinen siirtymä olisi määritettävä validoidulla analyysimenetelmällä tietyllä raja-arvolla. Jos tällaista menetelmää ei vielä ole, voidaan käyttää analyysimenetelmää, jossa on tarvittavat suoritusarvot tietyllä raja-arvolla, kunnes validoitu menetelmä kehitetään." b) A jakso: - lisätään liitteessä I olevat aineet, - muutetaan liitteessä II olevien aineiden osalta "rajoitukset" sarakkeen sisältöä kuten esitetään; c) B jakso: - korvataan liitteessä III olevilla aineilla tietyt huonosti määritellyt yleiset käsitteet, jotka poistetaan tällä direktiivillä, - poistetaan liitteessä IV olevat aineet; d) siirretään liitteessä V tarkoitetut aineet B jaksosta A jaksoon ja sovelletaan niihin rajoituksia, jos sellaisia eritellään. 2 artikla 1 Jäsenvaltioiden on saatettava tämän direktiivin noudattamisen edellyttämät lait, asetukset ja hallinnolliset määräykset voimaan viimeistään 1 päivänä huhtikuuta 1994. Niiden on ilmoitettava tästä komissiolle viipymättä. Jäsenvaltioiden on: - sallittava tämän direktiivin mukaisten elintarvikkeiden kanssa kosketuksiin joutuvien muovisten tarvikkeiden kauppa ja käyttö 1 päivästä huhtikuuta 1994; - kiellettävä elintarvikkeiden kanssa kosketuksiin joutuvien sellaisten muovisten tarvikkeiden kauppa ja käyttö, jotka eivät ole tämän direktiivin mukaisia, 1 päivästä huhtikuuta 1996. 2 Näissä jäsenvaltioiden antamissa 1 kohdassa tarkoitetuissa säädöksissä on viitattava tähän direktiiviin tai niitä virallisesti julkaistaessa niihin on liitettävä viittaus tähän direktiiviin. Jäsenvaltioiden on säädettävä siitä, miten viittaukset tehdään. 3 artikla Tämä direktiivi on osoitettu kaikille jäsenvaltioille. Tehty Brysselissä 15 päivänä maaliskuuta 1993. Komission puolesta Martin BANGEMANN Komission jäsen (1) EYVL N:o L 40, 11.2.1989, s. 38 (2) EYVL N:o L 75, 21.3.1990, s. 19 ja oikaisu EVYL N:o L 349, 13.12.1990, s. 26 (3) EYVL N:o L 168, 23.6.1992, s. 21 LIITE I >TAULUKON PAIKKA> LIITE II >TAULUKON PAIKKA> LIITE III >TAULUKON PAIKKA> LIITE IV >TAULUKON PAIKKA> LIITE V >TAULUKON PAIKKA>